Еланова Мария Ивановна
Мария Ивановна Еланова (1963, нарăс, 3, Вăрнар районĕ, Чăваш АССР)  - опера артисчĕ, сопрано.

Чăваш Республикин тава тивĕçлĕ артисчĕ (1995), Чăваш Республикин халăх артисчĕ (1997), Раççей Федерацин тава тивĕçлĕ артисчĕ (2008).

Кун-çулĕпе ĕçĕ-хĕлĕ 
1963 çулхи нарăсăн 3-мĕшĕнче Вăрнар районĕнче (Чăваш АССР) çуралнă.

Чулхулари М. И. Глинкă ячĕллĕ патшалăх консерваторинче вĕренсе тухнă. 1991 çултанпа - Чăваш патшалăх оперăпа балет театрĕн солисчĕ.

1997-2000 çулсенче Вена хулинче ăсталăх курсĕсенче вĕреннĕ.
Репертуарĕ: Розина ("Севильский цирюльник"), Виолетта ("Травиата"), Джильда ("Риголетто"), Констанца ("Похищение из сераля"), Недда ("Паяцы"), Лейла ("Искатели жемчуга"), Марфа ("Царская невеста"), Тоска ("Флория Тоска").

М. Еланова "Тĕрĕк Оперин Йăла Кунĕсем" (Турккă Республики, Çурçĕр Кипр) VI-мĕш фестивалĕнче Чăваш республикин ӳнер элчи пулнă. Çĕркаç ама патши ролĕпе ("Асамлă флейтă") Анкара (Турци) хулин опера театрĕн сцени çинче пултарулăхне кăтартнă. Темиçе хутчен те ăна Венăри Гизи Хеллерĕн паллă кĕвĕ салонĕнче юрлама чĕннĕ, Петĕр Дворски (Чехи, Словаки) фестивалĕн коцертĕсене хутшăннă.

Асăрхавсем

Каçăсем 
 Мария Еланова: Люблю тех, кто поет по-настоящему
 3 февраля - 50 лет со дня рождения Елановой Марии Ивановны

Халĕ пурăнакансем
1963 çулта çуралнисем
Нарăсăн 3-мĕшĕнче çуралнисем
Чăваш юрăçисем
Раççей юрăçисем

Чăваш артисчĕсем